আব্দুল্লাহ আল-মুস্তাসিম বিল্লাহ
আবু আব্দুল-মাজিদ আবদুল্লাহ বিন মনসুর আল-মুস্তানসির বিল্লাহ ( ১২১৩–১২৫৮/ ৬৫৬ হি.) ছিলেন বাগদাদের শেষ আব্বাসীয় খলিফা এবং তিনি নিজের পিতা আল-মুস্তানসির বিল্লাহর পর ১২৪২ সাল থেকে ১২৫৮ পর্যন্ত শাসন করেন। ১২৫৮/৬৫৬ হি. খ্রিস্টাব্দে মঙ্গোলরা হালাকু খানের নেতৃত্বে আব্বাসীয় খিলাফত আক্রমণ করে। বাগদাদ মঙ্গলদের হাতে চলে যাওয়ার পর মুয়াদুদ্দীন বিন আলকামি মঙ্গলদের পরিকল্পনায় সহায়তা করার পরে হালাকু আল-মুস্তাসিমকে মৃত্যুদন্ড দেয়। কারণ আলকামি মুস্তাসিমের সেনাবাহিনী দেশ ও জাতির নিরাপত্তার অজুহাতে সীমিত করে মাত্র দশ হাজার যোদ্ধা রাখে, যা হালাকুর সেনাবাহিনী বাগদাদে প্রবেশ করে গণহত্যা করার অন্যতম কারণ হয়ে ওঠে। হালাকু বাহিনী এক মিলিয়ন আট লাখ মুসলমানসহ আল মুস্তাসিমকে হত্যা করে এবং বাগদাদে আব্বাসীয় খিলাফতের অবসান ঘটায়।